CELEX: C2006/294/92
Language: sk
Date: 2006-12-02 00:00:00
Title: Vec T-153/04: Rozsudok Súdu prvého stupňa z  27. septembra 2006 – Ferriere Nord/Komisia ( Hospodárska súťaž — Pokuta — Porušenie článku 81 ES — Právomoci Komisie pri výkone rozhodnutia — Premlčanie — Články 4 a 6 nariadenia (EHS) č. 2988/74 — Prípustnosť )

2.12.2006   
            
            
               SK
            
            
               Úradný vestník Európskej únie
            
            
               C 294/44
            
         Rozsudok Súdu prvého stupňa z 27. septembra 2006 – Ferriere Nord/Komisia
   (Vec T-153/04) (1)
   
   („Hospodárska súťaž - Pokuta - Porušenie článku 81 ES - Právomoci Komisie pri výkone rozhodnutia - Premlčanie - Články 4 a 6 nariadenia (EHS) č. 2988/74 - Prípustnosť“)
   (2006/C 294/92)
   Jazyk konania: taliančina
   Účastníci konania
   
      Žalobca: Ferriere Nord SpA (Osoppo, Taliansko) (v zastúpení: W. Viscardini a G. Donà, advokáti)
   
      Žalovaná: Komisia Európskych spoločenstiev (v zastúpení: A. Nijenhuis a A. Whelan, splnomocnení zástupcovia, za právnej pomoci A. Colabianchi, advokát)
   Predmet veci
   Návrh na zrušenie rozhodnutí Komisie oznámených listom z 5. februára 2004 a faxom z 13. apríla 2004 týkajúcich sa nevyrovnaného zostatku pokuty uloženej žalobcovi rozhodnutím Komisie 89/515/EHS z 2. augusta 1989 týkajúcim sa postupu uplatňovania článku 85 Zmluvy EHS (vec IV/31.553 – betonárska oceľová výstuž) (Ú. v. ES L 260, s. 1)
   Výrok rozsudku
   
               1.
            
            
               Rozhodnutia Komisie oznámené listom z 5. februára a faxom z 13. apríla 2004 týkajúce sa nevyrovnaného zostatku pokuty uloženej žalobcovi rozhodnutím Komisie 89/515/EHS z 2. augusta 1989 týkajúcim sa postupu uplatňovania článku 85 Zmluvy EHS (vec IV/31.553 – betonárska oceľová výstuž) sa zrušujú.
            
         
               2.
            
            
               Komisia je povinná nahradiť okrem svojich vlastných trov konania tiež trovy konania žalobcu.
            
         
      (1)  Ú. v. EÚ C 168, 26.6.2004.